  Майя Бывальцева Удмуртиын цифровой телевещание выжонлы дасяськон ужлэн эшшо одӥг люкетэз кутске. Кызьы вераз 15-тӥ коньывуонэ улосвыл тӧро дорын ортчем аппарат кенешонын элькунысь информатизацияя но герӟетъя министр Тимур Меджитов, цифра амалэн вещанилы кулэ луись тӥрлык 2017-тӥ арын пуктэмын ни.  Цифровой вещаниен 99 процентэз Удмуртиын улӥсьёс басьтэмын. Дунтэк 10 телеканалъёсын нырысетӥ мультиплекс элькунамы нырысетӥосыз пӧлын лэземын. Али кыкетӥ мультиплексэз вӧлмытыны чаклало. Сое 2018-тӥ арын толсур шорысен лэзьыны чакламын, 2019-тӥ арын асьме калыклэн 20 дунтэк телеканалэз луоз Тимур Меджитов, Удмуртиысь информатизацияя но герӟетъя министр2019-тӥ арын толсурлэн кыкетӥ декадаяз элькун аналоговой вещаниысь цифровое быдэсак выжоз. Вераськиськомы ке Ижкар выллем бадӟым улон интыос сярысь, асьмелэн отын аналог но, цифра но луозы. Нош покчи улон интыос сярысь ке, со 100 сюрслэсь ӧжыт адями улӥсез, со милям быдэсэз кылемез элькун, отын цифровой вещание гинэ луоз Тимур Меджитов, Удмуртиысь информатизацияя но герӟетъя министрТимур Меджитовлэн верамезъя, 90 процентлэсь уноез гуртъёсын улӥсьёс цифровой вещаниез куто ни, эшшо 9,6 процентэз - аналоговойзэ. Удмуртиысь 14 гуртъёс, отын оглом 10 сюрс улӥсез, цифровой телевещанилэн палэназ кылё. Кызьы вераз информатизацияя но герӟетъя министр, со гуртъёсын ужпумез кык амалэн сэрттыны-пертчыны луоно: бускель улосвылъёсын пуктэм тӥрлыкысь сигналэз кутыса яке спутник пыр. Цифровой телевещанилэн палэназ кылем муртъёслы юрттон вылысь ми Калыклы мерлыко юрттэт сётонъя министерствоен ӵош амалъёс утчаськом Тимур Меджитов, Удмуртиысь информатизацияя но герӟетъя министрКинлэн спутник пыр герӟетэз ӧвӧл, соослы цифровой телевидениез учкон понна нимысьтыз приставка но антенна басьтыны кулэ луоз. «Адямилэн дециметровой антеннаез вань ни ке, солы приставка гинэ басьтоно, номыр мукетыз кулэ ӧвӧл. Нош али цифровой телевизорез ке – соку приставка но кулэ ӧвӧл, тырмыт луоз цифраез кутыны но автонастройкаез лэзьыны, кызьы асьмеос али но каналъёсты утчаку лэсьтӥськом», - валэктӥз министр. Цифровой вещаниез кутыны кулэ луись тӥрлыкез котькытысь капчиен басьтыны луэ. Приставкалэн дуныз 800 манетысен. Нош приставкаен, антеннаен но кабелен бичет 1 сюрс 500 – 2 сюрс манет котыр усёз. Муниципал тӧрлыкъёсты калык пӧлын рос-прос валэктон уж нуыны куризы. Улосвылын цифровой вещание умой вӧлмытэмын. Мукет улосвылъёсын ӵошатыса, асьмелэн шуг-секытъёсын пумиськыны быгатӥсьёслэн лыдзы туж ӧжыт. Озьы ке но, одӥг адямилэн гинэ ке но сыӵе шугъяськонъёсыз кылдӥзы ке, ужпумез сэрттыны-пертчыны кулэ Александр Бречалов, Удмуртилэн тӧроезУлосвыл тӧро ужпумез чакласа возьыны куриз, приставкаослы дунъёсты мултэс будэтон учыръёс медаз луэ. Тимур Меджитов Кунпуш ужъёсъя министерстволы участковойёсты нимысьтыз дасяны курыса вазиськиз. Йыртэмасьёс цифровой приставкаосты вузам яке сигналэз кутыны юрттэм улсын огназы улӥсь пересьёслэсь коньдонзэс кыскыны быгатозы. Сыӵе учыръёсты алыны кулэ. Тодэ вайытом, цифровой телевещание выжон «Развитие телерадиовещания в Российской Федерации на 2009 – 2018 годы» нимысьтыз федерал программа улсын мынэ. Валтӥсь ужпум – телевещанилэсь ӟечлыксэ будэтон, мобильной герӟетъя вотэсъёс понна частотаосты бушатон.  Тегъёс: Ижкар Удмуртия Информатизацияяногеретъяминистерство телевидение АлександрБречалов Технологиос  